Free State Stadium

Free State Stadium (også kjent som Toyota Stadium av sponsorgrunner) er et stadion brukt til fotball og rugby union i den sørafrikanske byen Bloemfontein. Stadionet er hjemmebane til rugbylagene Free State Cheetahs (som spiller i den nasjonale Currie Cup) og Cheetahs (som fra 2017-18 sesongen spiller i Pro14), samt fotballaget Bloemfontein Celtic (som spiller i Premier Soccer League). Free State Stadium har en kapasitet på 48 000.

Stadionet ble brukt til kamper under Confederations Cup 2009. I 2010 ble stadionet blant annet brukt til kamper i fotball-VM. Det ble spilt fem gruppespillkamper og en åttendedelsfinale på stadionet under turneringen.

Arrangementer

Afrikamesterskapet i fotball 1996 
Free State Stadium var en av arenaene som ble brukt i Afrikamesterskapet 1996 i fotball.

Kampoppsett:

Confederations Cup 2009 
Free State Stadium var en av arenaene i Confederations Cup 2009. 

Kampoppsett:

VM i fotball 2010 
I forkant av VM i fotball 2010 ble det lagt til en rad til hovedtribunen på venstre side av banen, noe som har økt kapasiteten fra 36 538 til 48 000. I tillegg ble nye rotasjonsporter montert, flomlysene ble oppgradert, elektroniske måltavler ble installert, lydsystemet ble oppgradert til påkrevd standard og mediafasilitetene (blant annet CCTV) ble forbedret. 

Bloemfontein mottok 221 millioner rand for å oppgradere stadionet. Selv om kostnadsanslaget var på 245 millioner rand, bestemte byen å skaffe seg restbeløpet som manglet. Anbud ble utlyst i februar og mars 2007. Oppgraderingen begynte i juli 2007. Det ble spilt fem gruppespillkamper og en åttendedelsfinale på Free State Stadium. 

Kampoppsett:

Referanser

Eksterne lenker 
 
  Bloemfontein kommunes offisielle nettside
  360 graders panorama
  Free State Stadium på fifa.com 

Fotballstadioner i Sør-Afrika
Bloemfontein
Arenaer i Fotball-VM 2010